text: 20 børn til kræftramte søskende er lige nu på lejr i Ribe
  03 august 2016 kl. 16.24
  Cool Camp er en uges sommerlejr for børn, som er vant til at stå i skyggen af en søster eller brors sygdom får i denne uge fuld opmærksomhed. 
  Når et barn får kræft rammer det ikke blot det syge barn, men hele familien. Cool Camp for unge søskende er et initiativ, der skal være med til at bringe de skyggeramte søskende tilbage i fokus.
  Lejren er Danmarks eneste aktivitetsbaserede camp for unge søskende til kræftramte børn, og løber lige nu af stablen i Ribe.
  Deltagerne på campen er i alderen 11-17 år. Campen er blevet en realitet på baggrund af en donation fra Børnecancerfonden og opbakning fra landets fire behandlingscentre inden for børnekræft.
  